余才

余才，字德仲，四川成都府内江縣人，軍籍。明朝政治人物。

生平 
正德五年（1510年）庚午科四川乡试舉人，九年（1514年）甲戌科二甲第八十一名進士，授礼部主事，历员外、儀制司郎中，因谏武宗游猎，被廷杖几乎毙命。世宗继位後，嘉靖二（1523年）年六月弹劾奏太常寺卿汪举陈请十二笾豆有乖典礼，又誣託为已故尚书毛澄，请求治罪。三年参与議大禮，五年（1526年）六月升光禄寺少卿，六年九月因李福达案与寺卿汪玄锡被逮问，廷杖后革职闲住，卧病数月後去世。隆慶時，追赠太常寺少卿，祀乡贤《内江县志》：余才字德仲，正德甲戌进士，授礼部主事，历员外、郎中，十年练习国典，大宗伯及诸曹长有大疑难，必先访才方诣阁，定议奏上。时中贵人党导武皇游畋，才疏谏触上怒，杖之朝堂几毙。佛郎机国素不贡，一日赍重宝乞朝献，才知其谋，拒不纳，同舍劝之曰：上方宠甚，何执之坚乎？才曰：足以利啖我，必有异谋，谨备之。未几报寇边，噬吞诸夷，卒按其罪。世宗入继，诸仪礼悉才裁酌时择，后有指挥某者以女谋选，世系实宦者，台谏以为言，上命司监阁部议，是非莫决，才急取兵部册辨正，其事遂寝，由是内竖㗸之。初大礼议起，举朝执为入后，不宜私所生之议，才赞宗伯覆奏，且独疏申明统宗大法，又复争本生非贬词，欲与所后稍别，百官各疏泣諫，上命司礼录姓名，杖四品以下者于阙前，疏首杨慎等俱充谴，才因迎兴献神未与，及还，廷杖四十，视前益严，再绝复甦者七次，朝臣死者十七人，病者数欲引去，不许。才又疏宽恩广孝以励臣节，刀稍驰禁。文襄席公论礼合上意，擢礼部尚书，才以论见不同，数自劾罢，不能得。太常卿言安陆奉祀宜用八佾、十二籩豆者，台谏交攻之，乃自陈诿毛尚书，才谓毛虽卒，不宜令受诬，抗疏力诋其奸，士论壮之。寻转光禄少卿，会四方告灾，有诏京官三品以上陈时政，才奏求言贵广毋限官品，条上数事，下所司议刑。才再被刑，形神衰耗，病瘫四閲月，少间，起入朝，会廷讞张寅狱，中貴挟旧憾令侦事者奏才暨汪太僕议东阙，被栲讯，仰杖下狱，病体弗胜，诬服罢官，卧数月竟流溃抱痛卒。才身若不胜衣，遇事担当有胆力，与僚友厚善，仆隶厮养亦爱服，无后言。隆庆改元，四川抚臣以死事闻，赠太常少卿，祠乡贤。见总志并通省名臣录舊志列经济。。

 参考资料 

Category:内江人
C
Category:正德五年庚午科四川鄉試舉人
Category:軍籍進士
Category:明朝禮部主事
Category:明朝禮部員外郎
Category:明朝禮部郎中
Category:明朝光祿寺少卿
Category:明朝追贈太常寺少卿